**П Р Е Д Л О Ж Е Н И Е**

за дейността на НЧ,,Пробуда 1928“ с.Константиново

 общ. Симеоновград обл. Хасково през 2019 година

НЧ,,Пробуда 1928“ с.Константиново е една малка институция, стремяща се да съхрани традициите, обичайте и нравите на хората от селото. Целите на читалището са да задоволи културните потребности на населението свързани с развитието и обогатяването на културния живот, социалната и образователна дейност, запазване на местните обичай и традиции, осигуряване на достъп на информация, организиране на празненства, чествания, събиране и разпространение на знания за родния край.

За постигане на свойте цели, читалището извършва следните основни дейности:

* уреждане и поддържане на общодостъпна библиотека и читалня
* развиване и подпомагане на любителското художествено творчество
* организиране на клубове по интереси, изложби, празненства, честване и други културни дейности
* събиране и разпространение на знания за родния край
* участие в проекти и програми
* предоставяне на компютърни и интернет услуги

БИБЛИОТЕЧНА ДЕЙНОСТ

Дейността на библиотеката се определя от наличния библиотечен фонд, който трябва да се обогатява всяка година съобразно възможностите на читалището. В библиотеката се събират, обработват, съхраняват и предоставят за обществено ползване библиотечни и информационни услуги за населението.

Дейности:

* уреждане и поддържане на библиотека и читалня
* осигуряване на библиотечно-информационно обслужване на населението
* набавяне на нова литература
* организиране на кътове и изложби, посветени на годишнини свързани с исторически дати, личности и събития
* работа по библиотечни проекти
* прочиства на билиотечния фонд, отчисляване на морално и физически остарели книги

КУЛТУРНО - МАСОВА ДЕЙНОСТ

Организиране и провеждане на съдържателна културно масова дейност подчинена на предстоящи бележити дати, годишнини, събития, народни празници,изложби и други за разнообразяване живота на село.

 Текущи- от месец януари до месец декември

 Всяка сряда да се организира среща на жените от селото.

 Аранжиране на табла, витрини и кътове за юбилейни годишнини.

 Читалището е разработило свой Културен календар за 2019 г.,

който предвижда следните прояви:

* зимните празници: Бабин ден и именните дни
* отдаване почит към живота и делото на Апостола на свободата
* Баба Марта(традиционно закичване с мартеници)
* Ден на самодееца
* Трети март - Национален празник на България, поднасяне на цветя пред паметника на загиналите във войните за България
* честване на Осми март - тържество и кулинарна изложба
* 22-ри март - Първа пролет – тържество
* Великденски празници – изложба и почерпка с козунаци, курабии и яйца и участие във Великденската изложба в Общината
* църковен празник ,,Св. Константин и Еленка”
* 2-ри юни – отбелязване деня на Ботев и на загиналите за национално освобождение на България
* 3-ти юни общоселски събор ,,ЕЛЕНКА“ съвместно с кметството
* 1-ви октомври мероприятие посветено на международния ден на възрастните
* 1-ви ноември - Ден на народните будители
* отбелязване Деня на Християнското семейство - почерпка в читалището
* Игнажден – седянка
* Коледни и новогодишни празници

ФИНАНСОВО-СЧЕТОВОДНА ДЕЙНОСТ

Финансиране на читалището от държавна субсидия, членски внос, приходи от проекти.

Счетоводната отчетност да бъде съобразена със законовите норми.

Да се водят грижливо и редовно приходно-разходните документи.

В срок до 31 март читалищното настоятелство да изготви отчет за предходната година.

ОРГАНИЗАЦИОННА ДЕЙНОСТ

Читалището организира своята дейност, като спазва основните принципи в закона.

МАТЕРИАЛНО-ТЕХНИЧЕСКА БАЗА

Да се стопанисва добре библиотечния фонд.

Да се поддържа добра хигиена в сградата на читалището.

Председател на НЧ: